text: Tre Fakta-butikker lukker i Syd- og Sønderjylland
  20 januar 2016 kl. 10.52
  Coop lukker tre Fakta-butikker i Gråsten, Kolding og Fredericia. 
  De er en del af de 20 butikker som Fakta lukker, som et led i en modernisering og tilpasning af discountkædens konkurrence-dygtighed.
  De tre syd- og sønderjyske butikker, der lukkes er Sundsnæs i Ulsnæscentret i Gråsten, Skansevej i Fredericia og Rendebanen i Kolding. Det oplyser Karin Hindkjær, kommunikationsdirektør i Coop til TV SYD.
  I starten af 2015 lukkede Fakta også omkring 20 butikker - heraf seks i TV SYDs sendeområde.
  